Idioresies - Idioomspeletjie
‘n Bordspeletjie wat leerders se idioomskat verbreed!
By Jean on	 March 16, 2015 2 Comments	/ 7706 views
Ek het hierdie bordspeletjie gemaak vir ‘n Afrikaanse taak, ons moes speletjies uitdink om vir leerders idiome op ‘n prettige manier aan te leer. Hierdie is my eindproduk.
Van die idiome is nogal moeilik. Ek weet nie of dit geskik is vir die Grondslagfase nie, maar ek dink tog dit kan aangepas word as jy dalk jou eie makliker idiome wil gebruik.
Die speletjie werk so:
Die leerders speel in spanne van twee (tot 4 spanne). Hul gooi ‘n dobbelsteentjie wat 4 verskillende kleure op het (die ander twee kante kan wees “kies ‘n kleur” of “mis ‘n beurt” wat dit bietjie meer interessant maak!). Daar is dan 15 kaartjies wat verskillende kleure is in 4 gekleurde koeverte. Een lid van die span haal dit uit en wys die prentjie / dramatiseer / teken / speel die liedjie en die ander lid raai die idioom en gee die betekenis. Hul skuif dan aan soos in die instruksies aangedui word.Hoe om dit te maak:
Druk die bord uit vir die bordspeletjie op ‘n A3 papier, of twee A4 papiere en plak dit op ‘n lekker stewige bord.
Knip uit die kaartjies wat verskaf word. Die prentjies (spotprente) moet agterop die prentjie-kaartjies geplak word sodat die spanlid steeds die antwoord kan sien. Ek het myne gelamineer sodat ek dit nog lank kan gebruik.
Maak ‘n dobbelsteentjie wat ooreenstem met die vier kleure wat jy gebruik.
Koop sommer 4 karretjies by Shoprite. Dis net R2 een. Dobbelsteentjies is sommer baie goedkoop as jy dit by die R5-winkel koop.
Laai die 15 liedjies af (sommer die hele ‘folder’ van 4shared.com. Dit is net klein deeltjies uit die liedjies, minder as ‘n minuut elk, so ek dink darem nie dit is te onwettig om dit af te laai nie!)
Hier is die verskillende dele van die speletjie:
Die bordspeletjie in PDF formaat: Kliek hier!!
Die kaartjies in PDF formaat: Kliek hier!!
Die instruksies in PDF formaat: Kliek hier!!
Die CD kassie se binnekant ook in PDF formaat: Kliek hier!!
Laai die liedjies hier af: https://docs.google.com/folder/d/0B2Lo9xCIhk9qNFhfSkZLa21EcHM/edit
Laat weet asb as dit nie werk nie!
Die kaartjies kan ook afsonderlik gebruik word. Dink hoe jy die kaartjies kan gebruik in ‘n les. Dalk kan die kaartjies dien as ‘n “idioom ‘n dag” kaartjie en die leerders roteer die kaartjies en moet dalk ‘n paar sinne skryf agter in hul boek waarin hul die idioom gebruik. Of dit kan net lekker wees om dit uit te deel en dan moet elkeen probeer om sy idioom op een of ander kreatiewe manier te verduidelik. Die liedjies kan ook afsonderlik gespeel word in ‘n les waar die klas saam die idioom moet identifiseer! Klink na pret! Kan nie wag om dit in die klas te toets nie… 🙂
Laat weet my asb hoe die leerders dit vind in die klas, dan kan ek dalk aanpassings maak… 🙂
Jean Vermeulen is 'n passievolle Afrikaans-onnie. In 2011 het hy Onnies Online begin toe hy nog aan Maties onderwys studeer het. Onnies Online is 'n Afrikaanse bymekaarkomplek vir onnies. Idees. Hulpbronne. Inspirasie!
Wat het van huisbesoeke geword?
Visuele aanbiedings van poësie
Ontspan: Art of the Brick in Johannesburg
Hoekom Studiegidse ‘n Goeie Idee is
SACE-punte: Kreatiewe maniere om PO-punte in jou skool bymekaar te maak
Die reg op opgeleide onderwysers die fokus van Wêreldonderwysersdag, sê FEDSAS
10 Maniere om lees in jou skool te bevorder
Lees die minister van basiese onderwys se verklaring hier
Anna-marie	 November 28, 2017, 8:30 am
Dis regtig indrukwekkend. Wat is die ontwerper se naam? Ek wil iemand daarvan vertel.
Jean	 December 3, 2017, 7:52 am
Hello Anna-Marie! Jean Vermeulen (van Onnies Online) het dit gemaak vir ‘n projek. 🙂
Wat is die woord: Kies kaartjies (Eindklank)
Same and different – Four page worksheet
GR7 English writing assessment pack TERM 3 2020
Grade 7-9 English Language Test Term 3 with Memo included 2020
English 1st Additional Language Grade 7 Term 3 Assessment Pack 2020